Diari Oficial de la Generalitat Valenciana


Sumari del DOGV 3727, del 10-04-2000 (2000/2586)

Informació pública de la modificació de les normes subsidiàries, expedient d'homologació, projecte del pla parcial i estudi d'impacte ambiental del sector residencial, així com el programa d'actuació integral del pla parcial Loma de las Lagunas, finca La Herrada.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3727

Data del DOGV
:   10-04-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2586


Organisme emissor
:   Ajuntament de Los Montesinos

Tipus de document
:   Anunci

Informació pública de la modificació de les normes subsidiàries, expedient d'homologació, projecte del pla parcial i estudi d'impacte ambiental del sector residencial, així com el programa d'actuació integral del pla parcial Loma de las Lagunas, finca La Herrada. [2000/Q2586]
  
José Manuel Butrón Sánchez, alcalde president de l'Ajuntament de Los Montesinos (Alacant), fa saber que, amb data 24 de març, ha dictat la resolució següent:
  
Atés l'Acord del Ple d'aquest ajuntament, de data 21 de febrer de 2000, mitjançant el qual es acordar la publicació i l'exposició al públic de la documentació presentada per l'Agrupació d'Interés Urbanístic del Pla Parcial Loma de las Lagunas, de la finca La Herrada de Los Montesinos, que consisteix en la modificació de les normes subsidiàries, expedient d'homologació, projecte del pla parcial i estudi d'impacte ambiental del sector residencial, així com el programa d'actuació integral.
  
Atesa la publicació en el Diari Oficial de la Generalitat Valenciana número 3.705, de data de 9 de març de 2000, i en el diari La Verdad de 3 de març de 2000, de Resolució d'aquesta Alcaldia de 25 de febrer de 2000.
  
Atés que la insuficiència de mitjans tècnics i materials d'aquest ajuntament va impedir la disponibilitat de la documentació íntegra sotmesa a informació pública, a les dependències municipals en els terminis corresponents.
  
Atés que cal procedir, en garantia dels drets dels afectats i interessats, a una nova publicació i exposició al públic per a al·legacions, resolc:
  
Primer
  
Sotmetre novament a informació pública, pel termini d'un mes, en un diari d'informació general editat a la Comunitat Valenciana i en el Diari Oficial de la Generalitat Valenciana, la documentació presentada per l'Agrupació d'Interés Urbanístic del Pla Parcial Loma de las Lagunas, de la finca de La Herrada de Los Montesinos, que consisteix en la modificació de les normes subsidiàries, expedient d'homologació, projecte de pla parcial i estudi d'impacte ambiental del sector residencial, així com de programa d'actuació integral que conté alternativa tècnica i avantprojecte d'urbanització de les tres unitats d'execució que l'hi integren, a l'empara del que s'estableix en l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
El termini d'un mes es comptarà a partir de la darrera publicació. Durant el termini esmentat es podran presentar al·legacions i documents que s'estimen convenients. L'expedient complet estarà exposat al públic durant el termini esmentat a l'Ajuntament de Los Montesinos.
  
Segon
  
Alhora, s'acorda sotmetre novament a informació pública la proposta de programa per al desenvolupament de l'actuació integrada mitjançant gestió indirecta i projecte d'obres d'urbanització, alternativa tècnica de les obres d'urbanització de les tres unitats d'execució. El programa d'actuació integrada es presenta per iniciativa de l'Agrupació d'Interés Urbanístic del Pla Parcial Loma de Las Lagunas, de la finca La Herrada de Los Montesinos.
  
Durant el termini de 20 dies, a partir de la darrera publicació d'aquest edicte, s'admetran tant les al·legacions com les alternatives tècniques a la que conté el programa, es podran presentar proposicions juridicoeconòmiques durant el termini de cinc dies següents al venciment dels 20 dies esmentats abans.
  
Les alternatives tècniques es presentaran a la vista, amb la documentació expressada en els apartats a) i b) de l'article 32 de la Llei 6/1994, de la Generalitat Valenciana, acompanyada, si escau, de projectes complementaris. Les proposicions juridicoeconòmiques se presentaran en plica tancada, amb la documentació esmentada en els apartats c) i d) de l'article 32 de la llei esmentada.
  
Els terminis indicats es prorrogaran per 20 dies addicionals si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i prestara caució en la quantia reglamentària. La pròrroga es farà constar en l'expedient, s'anunciarà al tauler d'anuncis i es comunicarà als qui, pel fet de desconéixer-la, presenten pliques prematurament.
  
L'acte d'obertura de pliques es farà en la data hàbil següent a la conclusió del termini per a presentar-les, del desenvolupament i resultat del qual s'alçarà acta.